open-index/open-wikipedia-markdown huggingface dataset:
פלקס (פרוטוקול)

**פלקס** (באנגלית: **FLEX**) הוא פרוטוקול תקשורת שפותח על ידי חברת מוטורולה ומשמש במכשירי זימונית. פלקס מספק תקשורת חד-כיוונית בלבד (מהספק למכשיר הזימונית), אך פרוטוקול קשור בשם ReFLEX מספק הודעות דו-כיווניות.

## הפּרוֹטוֹקוֹל
שידור נתוני הודעות נעשה באחד מארבעה מצבים: 1600/2, 3200/2, 3200/4 או 6400/4. כל המצבים משתמשים באפנון FSK . במצב 1600/2 זה אות FSK בן 2 רמות המשודר במהירות של 1600 ביט לשנייה. במצב 3200/2, זהו אות FSK בן 2 רמות המועבר במהירות של 3200 ביטים לשנייה. במצב 3200/4, זהו אות FSK בן 4 רמות המשודר ב-1600 סמלים לשנייה. כל סמל בן 4 רמות מייצג שני ביטים עבור קצב סיביות של 3200 ביט לשנייה. ב-6400/4, זהו אות FSK בן 4 רמות המשודר ב-3200 סמלים לשנייה או 6400 ביט לשנייה.

הנתונים מועברים בסט של 128 פריימים שלוקח 4 דקות להשלמתם. כל פריים מכיל סנכרון ואחריו 11 בלוקי נתונים. בלוקי הנתונים מכילים 256, 512 או 1,024 סיביות עבור 1600, 3200 או 6400 סיביות לשנייה בהתאמה.

הפרוטוקול תוכנן כדי לאפשר כיבוי של מקלט הזימונית בחלק גדול מהזמן ובכך לחסוך בשימוש בסוללה.

## בטיחות
הנתונים המועברים באמצעות FLEX אינם מוצפנים. קוד תיקון שגיאות BCH  משמש לשיפור שלמות הנתונים, אם כי הוא אינו מאובטח מבחינה קריפטוגרפית.

דווח על מקרים של אנשים שהאזינו באופן פעיל לתעבורת זימונית (חוקרים פרטיים, ארגוני חדשות וכו').

## משתמשים
בהולנד שירותי החירום משתמשים בפרוטוקול FLEX ברשת הזימוניות הארצית P2000. ניתן לעקוב אחר התעבורה ברשת זו באופן מקוון.

באוסטרליה הדרומית רשת הזימוניות SAGRN של המדינה למערכת שירותי חירום (CFS, SES, MFS ו-SAAS) מופעלת על פי פרוטוקול FLEX 1600, וניתן לנטר אותה באופן מקוון.

## קישורים חיצוניים

* FLEX: The New Edge For The Paging Industry 
* Design And Implementation Of A Practical FLEX Paging Decoder
*US6396411B1: Reliable and fast frame synchronization scheme for flex paging protocol

## הערות שוליים

קטגוריה:פרוטוקולי תקשורת
קטגוריה:מוטורולה
אבי דניאלי

**אברהם (אבי) דניאלי** הוא תת-ניצב במשטרת ישראל. מפקד מרחב העמקים במחוז הצפוני של משטרת ישראל.

## ביוגרפיה
דניאלי נולד בחיפה בשנת 1966, בן לרבקה ויצחק דניאלי, ולו אח אחד. הוא גדל בשכונת נווה שאנן בחיפה, למד בבית הספר עירוני ג', סיים כיתה י"ג וקיבל תעודת טכנאי אלקטרוניקה ומחשבים.

בשנת 1985 התגייס לשירות צבאי ושירת בחיל התותחנים, השתחרר מצה"ל בדרגת סרן, ובשנת 1990 התגייס לשירות משטרת ישראל.

## קריירה
דניאלי משמש כמפקד מרחב עמקים במשטרת ישראל. לפני כן שימש כמפקד מרחב כנרת, מפקד מרחב גליל, מפקד תחנת לב הגליל, סגן המזכיר הביטחוני לשרים ב גלעד ארדן ויצחק אהרונוביץ, מפקד תחנת טבריה, קצין אג"מ מרחב עמקים מחוז צפון, מפקד תחנת זכרון יעקב, מפקד תחנת בית שאן.

במסגרת פעילותו המשטרתית השתתף דניאלי במספר אירועים ביטחוניים מרכזיים ובניהם מהומות אוקטובר בצומת פוריידיס, השתלטות על השריפה בכרמל ומתן מענה ראשוני לאחר פיגועים שונים באזור הצפון.

דניאלי פיקד על הפעילות המשטרתית לטיפול במהומות נגד הקמת טורבינות רוח ברמת הגולן, ונפצע במהלך ההתפרעות במנסורה.

## פעילות מבצעית בולטת
* **מבצע ב[[טובא-זנגרייה]]**: דניאלי הוביל מבצע מעצרים רחב היקף נגד ארגוני פשיעה בכפר טובא-זנגרייה. במבצע זה נעצרו 19 חשודים, והוחרמו כלי נשק וסמים.
* **מניעת חדירת מחבלים באזור [[עפולה]]**: במסגרת תפקידו כמפקד מרחב עמקים, דניאלי פעל למניעת חדירת מחבלים לאזור ולשמירה על ביטחון התושבים. הוא הוביל מבצעים מיוחדים לאיתור ומעצר חשודים בפעילות טרור.

## השכלה
דניאלי למד לתואר ראשון בהיסטוריה של עם ישראל ותואר שני בהיסטוריה של עם ישראל מאוניברסיטת חיפה.

בהמשך למד לתואר שני נוסף במדעי המדינה ומינהל ציבורי מאוניברסיטת חיפה.

## חיים אישיים
דניאלי נשוי ואב לשלושה ילדים. מתגורר בחיפה.

## הערות שוליים

קטגוריה:ויקיפדיה: ערכים של משתמשים חדשים
קטגוריה:קציני משטרה יוצאי צה"ל
קטגוריה:תתי-ניצבים במשטרת ישראל
קטגוריה:ישראלים שנולדו ב-1966
צבע הלילה

**צבע הלילה** (באנגלית: **Color of Night**) הוא סרט מותחן ארוטי משנת 1994 בבימויו של ריצ'רד ראש, בכיכובם של ברוס ויליס וג'יין מרץ'. הסרט מתמקד בסיפורו של ד"ר ביל קפה (ברוס ויליס), פסיכולוג שמתחיל לטפל בקבוצה לאחר מותו של עמיתו. בזמן שהוא מנסה לפענח את המסתורין סביב מותו של עמיתו, הוא נכנס למערכת יחסים מסובכת עם אישה מסתורית ונתקל בסכנות בלתי צפויות.
צבע הלילה נכשל בקופות וזכה בפרס פטל הזהב כסרט הגרוע ביותר של 1994. עם זאת, מאוחר יותר הוא הפך לאחד מ-20 הסרטים המושכרים ביותר בשוק הווידאו הביתי של ארצות הברית בשנת 1995.  מגזין מקסים גם בחר את הסרט כבעל סצנת הסקס הטובה ביותר בתולדות הקולנוע. הוא ידוע בסגנונו, דומה לז'אנר הג'יאלו האיטלקי, ובהמשך הגיע למעמד של סרט פולחן.

## עלילה
ד"ר ביל קפה עובר ללוס אנג'לס לאחר שחווה טראומה עם אחת ממטופלותיו. הוא מתחיל לטפל בקבוצת תמיכה של מטופלים מורכבים. במקביל, הוא מתאהב באישה מסתורית בשם רוז, ונתקל במספר אירועים מאיימים. ככל שהעלילה מתקדמת, קפה מגלה סודות אפלים סביב חייו של עמיתו המנוח והקבוצה אותה הוא מנהל.

## צוות השחקנים
* **[[ברוס ויליס]]** בתפקיד ד"ר ביל קפה
* **[[ג'יין מארץ']]** בתפקיד רוז
* **רובין באלי** בתפקיד באק
* **[[לסלי אן וורן]]** בתפקיד סנדרה
* **[[בראד דוריף]]** בתפקיד קלארק
* **[[לאנס הנריקסן]]** בתפקיד באק
* **[[סקוט באקולה]]** בתפקיד בוב מור

## ביקורות
הסרט קיבל ביקורות שליליות בעיקרן מצד המבקרים, אך למרות זאת, זכה למעמד של סרט פולחן בשל התוכן הפרובוקטיבי שלו וסצנות המתח. ב-Rotten Tomatoes, הסרט קיבל ציון של 22%, וב-Metacritic ציון של 36 מתוך 100.
## קישורים חיצוניים

## הערות שוליים

קטגוריה:מחלוקות קולנועיות
קטגוריה:סרטי לסביות
קטגוריה:ניו יורק בקולנוע
קטגוריה:לוס אנג'לס בקולנוע
קטגוריה:סרטים על הפרעות נפשיות
קטגוריה:מחלוקות של דיסני
קטגוריה:סרטי מתח אמריקאיים
קטגוריה:סרטי סלאשר אמריקאיים
קטגוריה:סרטי להט"ב אמריקאיים
קטגוריה:סרטי 1994
קטגוריה:סרטים על הפרעת זהות דיסוציאטיבית
קטגוריה:סרטים על פגיעה עצמית
קטגוריה:זוכי פרס פטל הזהב: סרטים
קטגוריה:סרטים ארוטיים
תקליט 12 אינץ'

[ממוזער| תקליט [גרמופון של קפיטול רקורדס בגודל 12 אינץ']]
**תקליט 12 אינץ**' או **סינגל 12 אינץ**' (לעיתים נכתב גם כ-**12 אינץ**' ו-**12″**) הוא פורמט הקלטה בעל מרווח חריץ רחב יותר וזמן נגינה קצר יותר מאשר לסינגלים וכן מספר רצועות קול הקשורות אחת לשנייה בכל משטח, לעומת אריכי הנגן שיש להם מספר שירים בכל צד. קוטרו של פורמט ההקלטה הוא . פורמט זה בשימוש נפוץ בז'אנרי הדיסקו והדאנס, שם תקליטנים משתמשים בהם כדי לנגן במועדונים.

לתקליטי 12 אינץ' יש בדרך כלל זמן נגינה קצר בהרבה מאשר לאריכי נגן באורך מלא, ולכן דורשים פחות חריצים לאינץ'. החלל הנוסף הזה מאפשר טווח דינמי רחב יותר וכן רמת הקלטה חזקה יותר בשל הטיות של החריצים (כלומר, רוחב גלי החריץ והמרחק שעבר מצד לצד על ידי חרט הפטיפון) יכולים להיות הרבה יותר גדולים במשרעת, במיוחד בתדרי הבס של מוזיקת הדאנס.

לתקליטים אלו יש גרסאות של  סל"ד ו-45 סל"ד.

## הערות שוליים

קטגוריה:אלקטרוניקה בידורית
טיבור הרשאני

**טיבור הרשאני** (במקור **הֶסֶר**, בהונגרית: **Harsányi Tibor**; קאניז'ה, 27 ביוני 1898 – פריז, 19 בספטמבר 1954) היה מלחין ופסנתרן יהודי-הונגרי. כותב עשרות יצירות מוזיקליות מאופרות, בלט, מוזיקה קאמרית ועוד. הוא אחיו הקטן של מיקלוש הרשאני שנספה ב.

## קריירה
הוא סיים את לימודיו באקדמיה למוזיקה ע"ש פרנץ ליסט בבודפשט בהדרכת המלחין ההונגרי הגדול זולטאן קודאי ולאחר מכן הופיע בוונציה, ברלין ואמסטרדם כפסנתרן, מנצח ומלחין. הוא התיישב באופן קבוע בפריז בשנת 1923, הוא היה חלק מקבוצת בית הספר של פריז לצד בוהוסלב מרטינו, אלכסנדר טנסמן, מרסל מיהלוביץ', אלכסנדר צ'רפנין, קונרד בק. לפעמים ערבוב של מקצבים מסונכרנים קרוב לג'אז עם פולקלור הונגרי, המוזיקה שלו, תמיד צבעונית, בכל זאת קשורה לצורה מסוימת של קלאסיציזם. 

## משפחתו
הטיבור הסר נולד במשפחה יהודית כבנם של שומה הסר (1858–1937 ושל לאורה ברוק (1865–1945). סבו וסבתו מצד אביו היו גרשון הסר ובורבלה (ברברה) גרונר, וסביו מצד אמו היו מור ברוק ובבטה אולמן.

ב-14 ביוני 1922 נשא לאישה את יולאן, בתם של בלה שומוג'י ושל פאני גרינוולד, בבודפשט. הם התגרשו ב-1929.

## יצירותיו (חלקי)

### אופרות

* Illusion;
* Les Invites 1928

### בלט

* The Last Dream (החלום האחרון); שוטה רוסתוולי 1945 (עם הונגר וצ'רפנין);

### תזמורת

* קנטטה לחג המולד 1939;
* Suite;
* Suite hongroise;
* Ouverture symphonique;
* Konzertstück, פסנתר ותזמורת;
* La Joie de vivre, לתזמורת;
* Divertimento No. 1, שני כינורת ותזמורת;
* Aria es Rondo, צ'לו ותזמורת;
* Divertimento No. 2, חצוצרה וכלי קשת;
* *L’Histoire du petit tailleur* (החייט החכם), שבעה כלים וכלי הקשה

### מוזיקה קאמרית

* שתי רביעיות כלי מיתר (1918, 1935);
* שלישיית לפסנתר ;
* קונצ'רטינו, פסנתר ורביעיית כלי קשת;
* סונטות: כינור - פסנתר; צ'לו - פסנתר

### אחר

* יצירות סולו לפסנתר;
* שירים
## קישורים חיצוניים

* טיבור הרשאני באתר GRAND PIANO

## הערות שוליים

קטגוריה:פסנתרנים יהודים הונגרים
קטגוריה:מלחינים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:מהגרים מהונגריה לצרפת
קטגוריה:הונגרים שנולדו ב-1898
קטגוריה:צרפתים שנפטרו ב-1954
קטגוריה:הונגרים שנפטרו ב-1954
אולין ארל טיג

**אולין ארל "טייגר" טיג** (באנגלית: **Olin Earl "Tiger" Teague**; 6 באפריל 1910 – 23 בינואר 1981) היה פוליטיקאי אמריקאי ומוותיקי מלחמת העולם השנייה ששימש כחבר בית הנבחרים של ארצות הברית עבור מחוז הקונגרס ה-6 של טקסס כדמוקרטי במשך 32 שנים, מ-1946 עד 1978. הוא קבור בבית הקברות הלאומי ארלינגטון.

## ביוגרפיה
### ראשית חייו
[ימין|ממוזער| טיג (במרכז, בשורה הראשונה) עם הכיתה הראשונה בקונגרס של 1947. הנשיאים לעתיד [ג'ון פיצג'רלד קנדי|ג'ון קנדי וריצ'רד ניקסון נראים לימינו בשורה האחורית.]]
טיג נולד ב-6 באפריל 1910 ב וודוורד, אוקלהומה וגדל במנה, ארקנסו, וסיים את לימודיו בקולג' החקלאי והמכני של טקסס (כיום אוניברסיטת טקסס A&M) ב-1932. הוא הצטרף לצבא ארצות הברית ב-1940 כלוטננט והשתחרר ב-1946 כקולונל. הוא השתתף בפלישה לנורמנדי ביום ה-D, והיה ותיק קרבי מעוטר במלחמת העולם השנייה, וקיבל את כוכב הכסף עם שני אשכולות, כוכב הארד ושני עיטורי לב הארגמן. 

הכינוי "טייגר" הגיע ממשחקו במגרש הכדורגל בזמן התיכון.

### קריירה בקונגרס
[ימין|ממוזער|250x250 פיקסלים| הנציג אולין טיג וחברים נוספים בוועדת הבית למדע ואסטרונאוטיקה ביקרו ב[מרכז טיסות החלל מרשל ב-9 במרץ 1962, כדי לאסוף מידע ממקור ראשון על תוכנית חקר החלל של האומה.]]
טיג נבחר ב-1946 כחבר בית הנבחרים של ארצות הברית מטעם מחוז הקונגרס ה-6 של טקסס כדמוקרט, וכיהן בבית הנבחרים עד לפרישתו ב-1978. בהיותו בקונגרס, הוא תמך בחיילים משוחררים, וחיבר יותר חקיקה של ותיקים מכל חבר קונגרס לפניו.  הוא היה אחד מרוב המשלחת הטקסנית שסירבה לחתום על המניפסט הדרומי מ-1956  המתנגד לביטול ההפרדה של בתי ספר ציבוריים בהוראת בית המשפט העליון בעניין פסק דין בראון נגד מועצת החינוך. עם זאת, טיג הצביע נגד חוקי זכויות האזרח של 1957,  1960,  1964,  ו -1968,  וכן נגד התיקון ה-24 לחוקה האמריקאית וחוק זכויות ההצבעה משנת 1965.  

הוא הציע בקונגרס 50 תיקונים, לרבות: מתן אפשרות לבחירת נשיא וסגן נשיא; לבטל את חבר האלקטורים (1953); מתן ייצוג לאנשי מחוז קולומביה (1957); ביחס למינוי מנהלי דואר (1959); הצעה לגבי מינוי מנהלי דואר (1961); העצמת הקונגרס להעניק ייצוג בקונגרס ובקרב הבוחרים של הנשיא וסגן הנשיא לאנשי מחוז קולומביה (1950, 1951 ו-1953); שוויון זכויות ללא קשר למין (1967). 

הוא סייע בשיפור ההטבות לניצולי שירות. בשנת 1956, הוא עזר לשפץ את קצבאות השארים, עם יצירת פיצויי התלות והשיפוי. הוא היה גם יו"ר הוועד הדמוקרטי בבית הנבחרים, יו"ר ועדת הבית לענייני חיילים משוחררים (1955–1972), ויו"ר ועדת הבית למדע ואסטרונאוטיקה (1973–1978). לפני 1973, הוא גם עמד בראש ועדת המשנה לטיסות חלל מאוישות ובתפקיד זה פיקח על המאמצים של נאס"א להציב אדם על הירח. בשנת 1976, טיג היה גורם מכריע בהקמת משרד המדע ומדיניות הטכנולוגיה.

טיג פרש מהקונגרס ב-31 בדצמבר 1978, וב-23 בינואר 1981 מת בבת'סדה, מרילנד.

## מורשת
מרכז הוותיקים של אולין אי. טיג, בית חולים ומרכז בריאות VA בטמפל, טקסס, נקרא על שמו. ה-VA גם מעניק את פרס Olin E. Teague השנתי עבור תרומות לשיפור איכות החיים של ותיקים נכים. על שמו נקראו גם מרכז המחקר Olin E. Teague בטקסס A&M, מתקן לחקר חלל, ומרכז המבקרים המקורי במרכז החלל ג'ונסון (נסגר ב-1992).

## קישורים חיצוניים

*
* 

## הערות שוליים

קטגוריה:אמריקאים ילידי אוקלהומה
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מעוטרי כוכב הכסף
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1910
קטגוריה:אמריקאים שנפטרו ב-1981
איטלו דאנס

**איטלו דאנס** (באנגלית: **Italo dance**; לעיתים נכתב גם כ**איטלודאנס**, **Italodance**) הוא תת-ז'אנר מוזיקלי של יורודאנס, איטלו דיסקו ואיטלו האוס שמקורה באמצע שנות ה-90 של המאה ה-20 באיטליה.

בין האמנים המנגנים בז'אנר זה ניתן למנות את אייפל 65, ItaloBrothers וקים לוקאס.

## אפיון
הצליל של איטלו דאנס נוטה בדרך כלל להיות חיובי ומרומם. הליריקה של השיר עוסק בעיקר באהבה, מסיבות, ריקודים והבעת רגשות, והן מושרות בדרך כלל באנגלית או באיטלקית.

הז'אנר מאופיין בשימוש נרחב בסינתיסייזרים, מנגינות מבוססות פסנתר ורפרן פשוט וקליט. אלמנטים אופייניים נוספים הם בייסליין 'מתכתי' ושימוש בתבנית הקצבית של ארבע על הרצפה , וכן תיקון השירה באמצעות Vocoder ותיקון גובה הצליל .

## לקריאה נוספת

* James Arena, *[https://books.google.co.il/books?id=kNUkDwAAQBAJ&printsec=frontcover&redir_esc=y#v=onepage&q&f=false Stars of 21st Century Dance Pop and EDM: 33 DJs, Producers and Singers Discuss Their Careers]*, McFarland & Company, 2017 
* Riccardo Sada, ''EDM, E Dio Mixa: Guida polifonica all'Electronic Dance Music'', Nobook, 2017 
* Andrew Whittaker, *[https://books.google.co.il/books?id=VkI7VU2D-twC&printsec=frontcover&redir_esc=y#v=onepage&q&f=false Italy: Be Fluent in Italian Life and Culture]*, Thorogood Publishing, 2010 


קטגוריה:סגנונות פופ
מגדלי בריגה

**מגדלי בריגה** הם צמד גורדי שחקים המשמשים למגורים שממוקמים בדרום שכונת עיר ימים שבנתניה.

## המגדלים
עבודות הבנייה החלו ב-2015, והסתיימו ב-2019, בשני מגדלי היוקרה 34 קומות מגורים, על שטח מגרש של כ-8 דונם.

המגדלים בנויים במערבה של שכונת עיר ימים ובין שתי שמורות טבע – שמורת האירוסים מצפון ושמורת שער פולג מדרום.

כל מגרש עליו בנוי מגדל מסתיים ברצועת חול הצופה אל הים ובה מגרש כדורעף חופים, שמשיות ומיטות שיזוף.

בשל גובה המגדלים, ניתן לצפות בהם מרחוק, בעיקר מדרום, והם הפכו לסימן היכר של העיר נתניה.

## קישורים חיצוניים
* 

## הערות שוליים

בריגה
מגדלי אופרת הים (נתניה)

**מגדלי אופרת הים** הוא מתחם של שני מגדלי מגורים בעיר נתניה. בניית מגדל אופרת הים 1 הושלמה ב-2005, וגובהו 87 מטרים, עם 28 קומות. זה היה המגדל הגבוה ביותר בעיר עד להשלמת המגדל השני ב-2009, עם 33 קומות שהיה למגדל המגורים הגבוה בישראל מחוץ לגוש דן, ולבניין המגורים העשירי בגובהו בישראל. מאז נבנו מגדלי מגורים גבוהים יותר בנתניה ובמקומות אחרים.

המגדלים מצופים באבן גרניט אפורה בהירה וכהה ועד 2013 היו מתחם המגורים הגבוה בישראל מצפון לגוש דן. המתחם כולל 6,500 מטרים מרובעים, פארק, בריכת שחייה חיצונית, ג'קוזי, סאונה פרטית וחדר כושר לדיירי הבניין.

## ראו גם
* גורדי שחקים בישראל
* מגדלי לגון
* מגדלי בריגה

## קישורים חיצוניים
* אתר הפרויקט
* עמוד דניה סיבוס
* אתר קבוצת תביביאן

אופרת הים
דניאל טורס

**דניאל טורס** (בספרדית: **Daniel Torres**; נולד ב-20 באוגוסט 1958) הוא קומיקסאי ספרדי, הידוע בכמה סדרות שיצר, כולל סדרת המדע הבדיוני "רוקו ורגאס", על סופר בעולם רטרו-עתידני, ו"טום", סדרה לילדים על דינוזאור ידידותי.

## ביוגרפיה
אביו של דניאל טורס היה רופא, בעקבות זה עברה המשפחה דירה לעיתים קרובות במהלך ילדותו.

בשנת 1975 החל ללמוד אדריכלות באוניברסיטת ולנסיה, לאחר תקופה פרש מהמקצוע ועבר ללמוד אמנות. במקביל, החל לשתף פעולה עם המגזין "The Gat Pelat" עם מיגל קלטריוד.

בשנת 1980, לאחר שהתיישב בברצלונה, החל את הקריירה המקצועית שלו במגזין "El Víbora" עם פרויקט "רצח ב-64 תמונות בשנייה", שבו פיתח את הדמות "קלאודיו קואקו" אותה יצר עוד בהיותו סטודנט.

## יצירותיו
* **אופיום** (פורסם חלקית באנגלית על ידי Knockabout ו-Heavy Metal)
* **Sabotage!** (פורסם באנגלית על ידי Dark Horse Comics)
* **טום** (1995–הווה)
* **Burbujas** (Norma 2009)
* **La casa** (Norma, 2015)

**רוקו ורגאס** הרפתקאות רוקו ורגאס שפורסמו באנגלית כוללות:
* **טריטון** (קטלאנית, 1986)
* **תעלומת הלוחש** (קטלאנית, 1990)
* **סאקסון** (קטלאנית, 1991)
* **Rocco Vargas HC** (Dark Horse, 1998) כולל הדפסה מחדש של שלושה סיפורים קודמים וסיפור חדש בשם "Far Star".
* **Rocco Vargas: היער האפל** (HC, Dark Horse, 2001)
* **Rocco Vargas: משחק האלים** (HC, Dark Horse, 2004)
* **Rocco Vargas: ללכת עם מפלצות** (HC, Dark Horse, 2005)

## קישורים חיצוניים

## הערות שוליים

קטגוריה:קריקטוריסטים
קטגוריה:ספרדים שנולדו ב-1958
מערבולת (סרט, 2021)

**מערבולת** (באנגלית: **Vortex**) הוא סרט דרמה צרפתי משנת 2021 בבימויו של גספר נואה.  הסרט מציג את חייהם של זוג קשישים המתמודדים עם דמנציה וקשיים בזִקנה, תוך שימוש בטכניקת צילום ייחודית של מסך מפוצל. את התסריט כתב נואה בהשראת חוויותיו האישיות עם דמנציה של אמו. ממכב בו בתפקיד הראשי דאריו ארג'נטו כאבא וסופר 
הסרט הוקרן בבכורה בבפסטיבל קאן 2021 וזכה לשבחים רבים מצד מבקרי קולנוע, בשונה מסרטיו הקודמים של נואה שזכו לקבלות פנים מפלגות. שבחים ניתנו במיוחד על הבימוי של נואה, הביצועים של ארג'נטו ולברון, העוצמה הרגשית של הסרט, היקפו, האמביציה והביצוע של הסרט. זה סימן את המעבר המקצועי והיצירתי של נואה מקיצוניות לז'אנר הקולנוע האיטי, עם שימוש בדרמת אופי ריאליסטית.  

## עלילה
הסרט עוקב אחר זוג מבוגר החי בדירה בפריז. הסיפור מתאר את המאבק היום-יומי שלהם עם הדמנציה ועם תהליך ההתדרדרות שלהם, הן כפרטים והן כזוג, כאשר הזיכרון והמציאות מטשטשים. המסך מפוצל לשניים, כך שניתן לראות את נקודות המבט השונות של בני הזוג במקביל.

## צוות השחקנים
* **דאריו ארג'נטו** בתפקיד הבעל
* **פרנסואז לפורט** בתפקיד האישה

## ביקורות
הסרט זכה לשבחים נרחבים על הדרך בה הוא מתאר את ההתמודדות עם הדמנציה ועם סוף החיים. באתר **Rotten Tomatoes**, הסרט קיבל ציון של **93%** מהמבקרים. ב-**Metacritic**, הוא קיבל ציון של **82 מתוך 100**, והפך לאחד הסרטים המוערכים ביותר של גספר נואה. 
## קישורים חיצוניים

## הערות שוליים

קטגוריה:פריז בקולנוע
קטגוריה:סרטי דרמה צרפתיים
קטגוריה:סרטי 2021
קטגוריה:סרטים על דמנציה
קטגוריה:סרטים על התאבדות
אביאל פוסטר

**אביאל פוסטר** (באנגלית: **Abiel Foster**; 8 באוגוסט 1735 – 6 בפברואר 1806) היה כומר ופוליטיקאי אמריקאי, אשר ייצג את ניו המפשייר בקונגרס הקונטיננטלי ובבית הנבחרים של ארצות הברית.

## ביוגרפיה
### ראשית חייו ומשפחתו
פוסטר נולד ב-8 באוגוסט 1735 באנדובר שבפרובינציית מפרץ מסצ'וסטס, והיה בנם של קפטן אסא פוסטר מהרגימנט הקולוניאלי של קולונל אבנעזר   ואליזבת אבוט. קרוב משפחה של ג'דידיה פוסטר, שופט, מהפכן אמריקאי ובוגר תואר במשפטים מאוניברסיטת הרווארד (1744), החבר הראשון במשפחת פוסטר באמריקה שקיבל "חינוך ליברלי". אביאל פוסטר קיבל השראה ללכת בדרכו של ג'דידיה ונכנס לקולג' הרווארד, וב-1756 קיבל תואר ראשון. לאחר לימודי תאולוגיה, הוסמך ככומר בקנטרברי ב-26 בינואר 1761, ונשא לאישה את האנה באדג'ר באותה שנה. הוא שימש כומר בקנטרברי עד 1779. באותה תקופה אביאל פוסטר פרש לחיים הפרטיים אך לא יעבור זמן רב עד שיחזור לשירות הציבורי. במהלך 18 שנותיו ככומר בקנטרברי הוא בנה אמון עם העם והוא מונה לבית המשפט הכללי. במהלך חייו החזיק אביאל פוסטר ב"משרות שונות של אמון וכבוד עם מוניטין לעצמו ותועלת לקהילה.

אביאל פוסטר כיהן בקונגרס תחת נשיא ארצות הברית הראשון ג'ורג' וושינגטון והנשיא השני ג'ון אדמס, תוך כדי עבודה עם האבות המייסדים של ארצות הברית, כדי לסייע בבניית ממשלה פדרלית מתפקדת.

בעודו חבר בקונגרס הקונטיננטלי, הותיר אביאל פוסטר רושם על דניאל ובסטר הצעיר, לאחר פגישה אחר צהריים קיצי אחד. אביו של ובסטר, אבנעזר ובסטר אמר לבנו שהוא יכול היה לקבל את מקומו של אביאל פוסטר בקונגרס אם היו לו יותר קולות. אבנעזר העלה את סגולות החינוך לבנו, והסביר שחינוך הוא זה שעשה את ההבדל בינו לבין פוסטר. הוא אמר ש"החינוך הוא שהפך את פוסטר למה שהוא והיעדר זה הפך את אביך למה שהוא". 

אשתו הראשונה של אביאל פוסטר האנה נפטרה ב-1768. אשתו השנייה, מרי וייז רוג'רס, הייתה נכדתו של ג'ון רוג'רס (הרווארד); היו להם שמונה ילדים.  מרתה, שנישאה לג'רמיה קלאו, מרי שנישאה להנרי גריש, אביאל הבן שנישא לסוזנה מור, אליזבת שנישאה לאנוך גריש וננסי שנישאה לג'ון גרינו. 

### קריירה
בשנת 1775, היה פוסטר סגן הקונגרס המחוזי באקסטר.  מ-1783 עד 1785, פוסטר היה נציג של ניו המפשייר לקונגרס הקונטיננטלי.  בין 1784 ל-1788, הוא היה שופט של בית המשפט לתביעות נפוצות במחוז רוקינגהאם, ניו המפשייר.  ב-4 במרץ 1789, הוא הפך לחבר בקונגרס הראשון של ארצות הברית, על פי החוקה הראשונה של ארצות הברית, כנציג מניו המפשייר עד 3 במרץ 1791. הוא חזר לסנאט של ניו המפשייר ב-1791, וכיהן שם עד 1794, אז נבחר שוב לבית בית הנבחרים של ארצות הברית. הוא כיהן שם מ-4 במרץ 1795 עד 3 במרץ 1803. 

ב-14 ביולי 1798, הצביע פוסטר בעד חוקי הזרים וההמרדה. 

### מותו
פוסטר מת בקנטרברי, ניו המפשייר ב-6 בפברואר 1806, ונקבר בבית הקברות סנטר, קנטרברי, ניו המפשייר. 

## הנצחה
ב-22 במרץ 1942, חברת בניית הספינות של קליפורניה השיקה את אוניית הליברטי ה-16 שלה, ספינת משא במשקל 10,500 טון, SS Abiel Foster.  יום קודם לכן, ה-SS Benjamin Franklin, שהושקה ב-16 בנובמבר 1941, השלימה את הפלגת המבחן שלה. ה-SS אביאל פוסטר נטלה חלק כספינת אספקת חיילים במהלך מלחמת העולם השנייה ותרמה לפלישה לנורמנדי. 

## קישורים חיצוניים

*
* 

## הערות שוליים

קטגוריה:אמריקאים ילידי מסצ'וסטס
קטגוריה:חברי בית הנבחרים של ארצות הברית מניו המפשייר
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1735
קטגוריה:אמריקאים שנפטרו ב-1806
לותר אלכסנדר ג'ונסון

**לותר אלכסנדר ג'ונסון** (באנגלית: **Luther Alexander Johnson**; 29 באוקטובר 1875 - 6 ביוני 1965) היה חבר בית הנבחרים של ארצות הברית ממדינת טקסס.

## ביוגרפיה
### ראשית חייו
לותר נולד ב-29 באוקטובר 1875 בקורסיקנה, טקסס, שם למד בבתי הספר הציבוריים. הוא קיבל LLB בשנת 1896 מאוניברסיטת קמברלנד בלבנון, טנסי, והתקבל ללשכת עורכי הדין באותה שנה. הוא החל לעסוק בכך בקורסיקנה והיה עורך דין של Central Texas Grocery Company ושל The Royall Coffee Company.

הוא היה תובע של מחוז נבארו בשנים 1898 עד 1902 ותובע מחוזי של המחוז השיפוטי ה-13 של טקסס מ-1904 עד 1910.

### כהונה בקונגרס
הוא כיהן כציר לוועידה הלאומית הדמוקרטית ב-1916 וכיו"ר ועידת המדינה הדמוקרטית ב-1920. ג'ונסון נבחר כדמוקרט לקונגרס ה-68 ולאחד עשר הקונגרסים העוקבים וכיהן מ-4 במרץ 1923 ועד להתפטרותו ב-17 ביולי 1946.

ניתוח סודי מ-1943 של ועדת החוץ של בית הנבחרים על ידי ישעיה ברלין עבור משרד החוץ הבריטי תיאר את ג'ונסון כ- 

בתפקידו כמחוקק ג'ונסון היה מפורסם בעיקר בזכות חלקו בהעברת חוק הרדיו של 1927, וקבע כי

### אחרית חייו
ג'ונסון מונה על ידי הנשיא הארי ס. טרומן להיות שופט של בית המשפט למיסוי של ארצות הברית, וכיהן בתפקיד זה מיולי 1946 ועד פרישתו בספטמבר 1956. הוא חזר לקורסיקנה עד מותו שם ב-6 ביוני 1965. הוא נקבר בבית הקברות אוקווד.

## חיים אישיים
לותר אלכסנדר ג'ונסון התחתן עם טרנר ריאד ב-19 ביולי 1899. לזוג נולדו שני ילדים. הוא הפך לכומר בכיר בכנסייה הפרסביטריאנית של וסטמינסטר, שבה היו חברים בני הזוג כל החיים.

## קישורים חיצוניים

* 
* 

## הערות שוליים

קטגוריה:אמריקאים ילידי טקסס
קטגוריה:בוגרי אוניברסיטת קמברלנד
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1875
קטגוריה:אמריקאים שנפטרו ב-1965
הבחירות לנשיאות איראן 2009

**הבחירות לנשיאות איראן (2009)** התקיימו ב-12 ביולי 2009 והיו הבחירות התשיעיות מאז כינון הרפובליקה האסלאמית באיראן. בבחירות ניצח הנשיא היוצא מחמוד אחמדינז'אד, לאחר הבחירות עלו טענות באשר לטוהר הבחירות ואמינות התוצאות שהובילו לפרוץ מחאות נרחבות באיראן.

## רקע
מחמוד אחמדינז'אד כיהן כנשיא איראן ב-4 השנים שקדמו לבחירות. במסגרת כהונתו כנשיא נקט בקו שמרני ביותר. גישתו התוקפנית והביקורתית כלפי המערב, התנגדותו לרפורמות באיראן וציטוטיו בעד הכחשת שואה גרמו לרבים באיראן לצאת נגדו בטענה שהוא פוגע ביחסי החוץ של איראן. בבחירות התמודד מחמוד מול מיר חוסיין מוסאווי, שכיהן כראש ממשלת איראן בעבר, ונמנה עם המחנה הרפורמיסטי שקורא לרפורמות בתוך איראן, בעיקר בתחום הכלכלה.

מחמוד אחמאדינז'אד נתמך בעיקר על ידי הכפריים ובני המעמד הנמוך באיראן. לעומת זאת, מוסאווי נתמך בעיקר על ידי הצעירים, הסטודנטים, תושבי הערים ובני המעמד הגבוה. כמו כן, נתמך אחמאדינז'אד על ידי המנהיג העליון חמינאי והממסד הדתי-שמרני.

שני מועמדים אלו, שנותרו לאחר סינון מאסיבי של המשטר האיראני, היו המועמדים הבולטים ביותר בבחירות. סקרים שנערכו באיראן לפני הבחירות העידו על הובלה ברורה של מוסאווי. עובדה זו, יחד עם התחושה בציבור האיראני כי השלטון פועל בעקיפין להיבחרו של אחמאדינז'אד, היוו את הרקע למהומות שעתידות לפרוץ.

## תוצאות הבחירות

## השלכות
לאחר הבחירות פרצה המחאה לאחר הבחירות לנשיאות איראן 2009.

## קישורים חיצוניים

## הערות שוליים

2009
איראן
קטגוריה:2009 באיראן
Lil Boo Thang

"**Lil Boo Thang**" הוא סינגל של הראפר האמריקאי פול ראסל , שיצא בהוצאת חברת התקליטים אריסטה רקורדס ב-18 באוגוסט 2023. השיר מופיע במיני-אלבום הראשון שלו, . בשיר קיימות דגימות מהשיר "Best of My Love"  של The Emotions .

נכון לספטמבר 2024, השיר הושמע למעלה מ-30 מיליון פעמים ביוטיוב, ולמעלה מ-291 מיליון פעמים בספוטיפיי.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי פופ ראפ
קטגוריה:שירי פלטינה כפולה בארצות הברית
קטגוריה:סינגלים בהוצאת אריסטה רקורדס
בנימין הלוי (רב)

**הרב בנימין הלוי אשכנזי** (? - שכ"ה, 1565) היה רב בסופיה בירת בולגריה ובסלוניקי שביוון. מחבר ספר המנהגים והמחזור **מעגלי צדק** על מועדי ישראל. 

## ביוגרפיה
נולד באשכנז לאביו רבי מאיר הלוי (נפטר בב' בתשרי ה'רע"ט) ובצעירותו למד אצלו. בצעירותו היגר עם משפחתו מאשכנז, מהעיר נירנברג, לארצות הבלקן. בבגרותו כיהן תחילה כרב בקהילת האשכנזים של סופיה בירת בולגריה, ובשנת 1532 (רצ"ב) עבר לסלוניקי שביוון. בשנת 1553 (שי"ג) הוא נשלח על ידי קהילת סלוניקי לשמש כשד"ר לקושטא על מנת לאסוף כספים עבור הקהילה.

בנו בכורו מאיר נספה במגפה בשנת ה'רצ"ד, והוא חיבר על כך קינה. ארבעה ילדים נוספים שלו נפטרו במגפה בשנת ה'ש"ח, והוא חיבר על כך קינה נוספת. שתי קינות אלה, יחד עם קינה שלישית על חורבן בית המקדש, נדפסו על ידו במחזור "מעגלי צדק" בסוף הקינות לתשעה באב.
## מחזור מעגלי צדק
רבי בנימין הלוי חיבר 'מחזור נוסח אשכנז' שלימים נקרא בשם 'מעגלי צדק', והוא כלל דינים מנהגים והלכות, וכן פירוש התפילות הפיוטים. נוסח המחזור ומנהגיו תואמים את המנהג שהיה נהוג בין האשכנזים באיטליה.

המחזור כולל תפילות לשבתות השנה, שלוש רגלים ימים נוראים ועוד, עם תוספת ליקוטי דינים ומנהגים לכל השנה וביאורי מילים. אחרונים רבים ציטטו ממחזור זה, החשוב שבהם בחיבור מגן אברהם, שמזכירו לעיתים בראשי תיבות של הספר 'מ"צ'.

### מהדורות
המחזור הראשון נדפס בשאלוניקי בשנת ש"י והוא כלל דינים וביאורים מאת רבי בנימין הלוי, ללא אזכור שם החיבור.

בשנת שי"ז-ש"כ [1560-1557] הוא נדפס בשנית בסביוניטה-קרימונה בתוספת דינים וביאורי מילים, ולראשונה הוא נקרא בשם 'מעגלי צדק'.

מהדורה נוספת נדפסה ונציה, בדפוס זורזי די קבאלי, בשנת ה'שכ"ח [1567]. במהדורה זו נשמטו מעט מהדינים שכתב רבי בנימין, אך נוספו הוספות אחרות . וכן, נוסף בו פירוש ארוך לתפילות ולפיוטים כשבתוכו שולב רוב פירושו של רבי בנימין הלוי וכן הפירוש שנוסף בהוצאת סביוניטה-קרימונה, וכן קטעים נוספים מפירושו של רבי אברהם מפראג, ממהדורת פראג ש"ט-ש"י. גם במחזור זה חלק הדינים נקרא בשם מעגלי צדק.

בחלק מהמדורות הבאות נקרא המחזור כולו בשם מעגלי צדק, על גלגולי הדפסתו ועל שינויים בין הדפוסים רבו דעות החוקרים והביבליוגרפים.

במשך השנים המחזור נדפס פעמים רבות ונחשב לאחד מהמחזורים היודעים יותר.

## בניו
כאמור, חלק מבניו נפטרו במגפה בעודם צעירים, בהם ארבעה ילדים ששמם אינו נזכר:

* בנו, מאיר - נפטר אף הוא בדמי ימיו, יחד עם בתו הקטנה
* בנו, דוד הלוי, ממלא מקום אביו כרב בית כנסת האשכנזים בשלוניקי
* בנו, מנחם הלוי, נישא לאישה את אחת מבנות אחיו דוד הלוי.

## קישורים חיצוניים
* 
* 

## הערות שוליים

קטגוריה:סופיה: רבנים
קטגוריה:סלוניקי: רבנים
קטגוריה:מחברי ספרי מנהגים
קטגוריה:רבנים אשכנזים
קטגוריה:יהודי האימפריה העות'מאנית במאה ה-16
שיקגו האוס

**שיקגו האוס** (באנגלית: **Chicago house**) הוא תת-ז'אנר מוזיקלי של מוזיקת האוס שהייתה נפוצה בשיקגו של שנות ה-80 של המאה ה-20.

שיקגו האוס, אולי יותר מכל ז'אנר אחר של מוזיקה שחורה, השפיע על ענפי מוזיקה שונים. השכיחות של מקצב ארבע על הרצפה  במוזיקת דאנס נגזרת במידה רבה משיקגו האוס שנוצר מתוך מקצבי הדיסקו. כמו כן, ז'אנר זה השפיע, במידה מסוימת, על סגנונות מוזיקה אחרים, כגון גראז' האוס, מוזיקת ג'אנגל, יורודאנס, אלקטרופופ, דאבסטפ, ואפילו אלמנטים מסוימים של רוק אלטרנטיבי והיפ הופ.

## קישורים חיצוניים
* סטיוארט קוסגרוב: ההיסטוריה של מוזיקת שיקגו האוס (1988)
* טים לורנס: Acid – Can You Jack? - על ההיסטוריה המוקדמת של שיקגו האוס (2005)

## הערות שוליים

קטגוריה:שנות ה-1980 במוזיקה
קטגוריה:שיקגו: מוזיקה
באג (סרט, 2006)

**באג** (באנגלית: **Bug**) הוא סרט מותחן פסיכולוגי משנת 2006 בבימויו של ויליאם פרידקין ובכיכובם של אשלי ג'אד ומייקל שאנון. הסרט מבוסס על מחזה מאת טרייסי לטס ומתמקד במערכת יחסים בין אישה בודדה לבין ותיק מלחמה הסובל מפרנויה. העלילה מתפתחת באווירה קודרת ומתוחה, כאשר הפחד והדמיון שלהם מובילים לאירועים מחרידים.
הסרט הופיע לראשונה בפסטיבל קאן 2006 לפני שנרכש על ידי Lionsgate, שהוציאו את הסרט בשנה שלאחר מכן במאי 2007. הסרט זכה לביקורות חיוביות מהמבקרים, ששיבחו את עוצמתו, הבימוי, משחקו והתמודדות עם פרנויה, אך היו חלוקים לגבי כתיבתו, במיוחד בנוגע לסופו של הסרט. פרידקין ולטס שיתפו פעולה שוב כבמאי וכותב בסרט "קילר ג'ו" משנת 2011.

## עלילה
אגנס (אשלי ג'אד) היא אישה החיה בפחד מתמיד לאחר שאיבדה את בנה. היא פוגשת את פיטר (מייקל שאנון), חייל לשעבר, והקשר ביניהם מתפתח תוך חשש משותף ממתקפה של "באגים" זעירים, שעל פי טענת פיטר, מוחדרים לגופם כחלק מניסוי ממשלתי.

## צוות השחקנים
* **[[אשלי ג'אד]]** בתפקיד אגנס
* **[[מייקל שאנון]]** בתפקיד פיטר
* **[[הארי קוניק ג'וניור]]** בתפקיד ג'רי
* **[[לין קולינס]]** בתפקיד אר. סי.

## ביקורות
באג קיבל ביקורות חיוביות על האווירה המותחת והמשחק של השחקנים, במיוחד של ג'אד ושאנון. ב-Rotten Tomatoes, הסרט קיבל ציון של 61%, וב-Metacritic הוא קיבל ציון של 62 מתוך 100.
ג'אד זכתה לשבחים על הופעתה על ידי המבקר דניס דרמודי ממגזין פייפר שכתב: "אשלי ג'אד נותנת הופעה גולמית ומטלטלת ראויה לאוסקר". סטיבן שייפר מ"בוסטון הראלד" כינה את הסרט "אחד מסרטי האימה המטרידים ביותר שניתן להעלות על הדעת".

## קישורים חיצוניים
* 

## הערות שוליים

קטגוריה:סרטים שצולמו בלואיזיאנה
קטגוריה:סרטי לסביות
קטגוריה:סרטים על חרקים
קטגוריה:סרטי מתח גרמניים
קטגוריה:סרטי להט"ב גרמניים
קטגוריה:סרטי להט"ב אמריקאיים
קטגוריה:סרטי 2006
קטגוריה:סרטים על הפרעות נפשיות
קטגוריה:סרטים שצולמו בקליפורניה
Say It's Not True

"**Say It's Not True**" הוא שיר שנכתב על ידי מתופף הרוק הבריטי רוג'ר טיילור, וזה בוצע לראשונה על ידי להקתו, קווין+פול רודג'רס. השיר הופיע לראשונה באלבום ההופעה הראשון של הלהקה *[[Return of the Champions]]* משנת 2005. בהמשך, היה לסינגל המוביל באלבום האולפן היחיד שהוציאה הלהקה לאור, *[[The Cosmos Rocks]]* משנת 2008. הסינגל הופץ בחינם כקובץ להורדה באתר הרשמי של הלהקה ב-1 בדצמבר 2007. 30 ימים לאחר מכן, הוציאה הלהקה לאור גרסת תקליטור של הסינגל, כאשר כל ההכנסות ממכירותיו הועברו לקרן נלסון מנדלה.

## בהופעות
במקור, כתב טיילור את השיר עבור 46664, סדרת מופעי צדקה שערך נלסון מנדלה למען עמותה למלחמה באיידס שהקים בשנת 1999. ב-29 בנובמבר 2003, השתתפה קווין במופע שהתקיים באצטדיון גרין פוינט, קייפטאון, דרום אפריקה. במהלך הופעה זו, ביצעה הלהקה את השיר החדש.

לאחר שהקימו קווין ופול רודג'רס את קווין+פול רודג'רס, יצאו ל-Queen + Paul Rodgers Tour, במהלכו ביצעו את "Say It's Not True" ב-38 מתוך 65 ההופעות שנערכו במסגרתו. בסיבוב זה, בוצע השיר בסגנון אקוסטי, כאשר טיילור היה בתפקיד הזמרה.

בסיבוב ההופעות הבא של הלהקה, Rock the Cosmos Tour בוצע השיר בכל ההופעות שנערכו במסגרתו. בסיבוב זה, בוצע השיר בגרסה הדומה לזו המופיעה באלבום, כאשר תפקידי הזמרה חולקו בין טיילור, רודג'רס ובריאן מיי.

## רשימת השמעה
### קובץ

### תקליטור

## משתתפים
* בריאן מיי – זמרה, גיטרה
* רוג'ר טיילור – זמרה, תופים, קלידים, גיטרה בס
* פול רודג'רס – זמרה

## קישורים חיצוניים

## הערות שוליים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי רוג'ר טיילור
קטגוריה:בלדות רוק
קטגוריה:סינגלים בהוצאת פרלופון
קטגוריה:סינגלים בהוצאת EMI רקורדס
Voivod

**Voivod** היא להקת הבי מטאל קנדית מהעיר ז'ונקייר (כיום חלק מסאגנה) שבקוויבק. ההרכב המקורי כלל את הסולן דניס "סנייק" בלאנז'ה, הגיטריסט דניס "פיגי" ד'אמור, המתופף מישל "אווי" לנגווין והבסיסט ז'אן-איבס "בלאקי" ת'ריו. הרכב הלהקה עבר שינויים רבים במהלך 42 שנות הקריירה של הלהקה, כאשר לנגווין נשאר החבר הקבוע היחיד. ההרכב הנוכחי שלהם כולל את לנגווין, בלנגר, דניאל "צ'ואי" מונגריין (גיטרה) ודומיניק "רוקי" לארוש (בס).

הסגנון המוזיקלי של Voivod השתנה מספר פעמים מאז הקמתה. הם התחילו כלהקת ספיד מטאל, הוסיפו שילוב של פרוגרסיב ות'ראש מטאל כדי ליצור סגנון מטאל ייחודי משלהם, וזכו לקרדיט כאבותיו של צליל הת'ראש מטאל הטכני יחד עם Coroner, ווטצ'טאוור, דארק אנג'ל, Mekong Delta, אנקרוזיס ו-Blind Illusion, בין היתר.

עד היום הוציאה Voivod שישה עשר אלבומי אולפן, כמו גם EP אחד, אלבום הופעה חיה אחד, שני אוספים, שבעה דמואים ו-DVD אחד הכולל הופעה חיה. הם קובצו יחד עם Sacrifice, רייזור ו-Annihilator כ"ארבעת הגדולים" של הת'ראש מטאל הקנדי. הלהקה זכתה להצלחה במיינסטרים בסוף שנות ה-80 עם אלבום האולפן החמישי שלה Nothingface, שהוא האלבום היחיד של Voivod שנכנס למצעד בילבורד 200, והגיע בשיאו למקום ה-114. הלהקה זכתה בפרס "Visionary" בטקס פרסי המוזיקה המתקדמת 2017. בשנת 2019, אלבום האולפן הארבעה עשר של הלהקה, The Wake, זכה בפרס ג'ונו לאלבום המטאל/הארד מיוזיק של השנה. אלבום האולפן האחרון של הלהקה, Morgöth Tales, אוסף שירים שהוקלטו מחדש, יצא ביולי 2023.

## חברי הלהקה
**הנוכחי**
* מישל "אווי" לנגווין - תופים (1982–היום)
* דניס "סנייק" בלאנז'ה - שירה (1982–1994, 2001–היום)
* דניאל "צ'ואי" מונגריין - גיטרות (2008–היום)
* דומיניק "רוקי" לארוש - בס (2014–הווה)

**מוזיקאים אורחים**
* פייר סנט ז'אן - בס (1992–1993, באלבום The Outer Limits)
* מרטין בולדוק - בס (1993–1994)
* ז'יל בריסבואה - בס (1994)
* וינסנט פיק - בס (2002)
**לשעבר**
* דניס "פיגי" ד'אמור - גיטרות (1982–2005; נפטר)
* ז'אן-איבס "בלאקי" ת'ריו - בס (1982–1991, 2008–2014)
* אריק "אי-פורס" פורסט - שירה, בס (1994–2001)
* ג'ייסון "ג'סוניק" ניוסטד - בס (2001–2008)

## קישורים חיצוניים

* 

## הערות שוליים

קטגוריה:להקות קנדיות
קטגוריה:להקות מטאל
קטגוריה:להקות ת'ראש מטאל
קטגוריה:להקות פרוגרסיב מטאל
קטגוריה:להקות מטאל אלטרנטיבי
קטגוריה:רביעיות מוזיקליות
קטגוריה:להקות שחתומות במטאל בלייד רקורדס
קטגוריה:להקות שהוקמו בשנת 1982
משרד החוץ והמהגרים של לבנון

**משרד החוץ והמהגרים של לבנון** (בערבית: **وزارة الخارجية والمغتربين**, תעתיק מדויק: וזארה אלח'ארג'יה ואלמע'תרבין) הוא משרד של ממשלת לבנון הממונה על ענייני החוץ של המדינה ושמירה על היחסים עם קהילות המהגרים הגדולות שיצאו ממנה.

## היסטוריה
ב-1 בספטמבר 1920 הכריז הגנרל הצרפתי אנרי גורו על הקמת מדינת לבנון רבתי עם גבולותיה הנוכחיים, ובירתה ביירות. החוקה הלבנונית הראשונה ניתנה ב-23 במאי 1926, ותוקנה מספר פעמים בשלבים מאוחרים יותר. עם זאת, החוקה שאושררה ב-1926 לא שמה קץ למנדט הצרפתי, אלא הפכה אותו לפורמלי יותר. הגדרת רבות מסמכויותיו, כולל מדיניות החוץ של לבנון. סעיף 94 של חוקת 1926 קובע: "ממשלת לבנון תסכים לאחר מכן עם נציג המדינה המנדטורית להקים סוכנות לבנונית בפריז ותפקידים לנספחים לבנוניים בנציגויות וקונסוליות צרפתיות בערים זרות שבהן יש לבנונים".

בשנת 1926 הוקם בפריז משרד בשם "הסוכנות הלבנונית בפריז", ואלפונס איוב מונה ל"נספח לבנוני למנהלת מדינות הלבנט הכפופות למנדט הצרפתי", שיהפוך בתקופה שבין 1937 ל-1944 ל"נציב הרפובליקה הלבנונית". אבל הנציב הלבנוני באותה תקופה נהנה מהרשאות מוגבלות מאוד. תפקידו הוגבל לצד המנהלי בלבד, שכן הוא הופקד על שליחת מידע מלבנון לממשלת המנדט הצרפתי ולהפך. הוא גם הגיש דיווחים ללבנונים בנוגע למצב הקהילה הלבנונית בפריז. הדברים החלו להשתנות עם חתימת ההסכם הצרפתי-לבנוני ב-1936, שהעניק ללבנון סמכות רבה יותר. משרד החוץ הוקם ב-15 באפריל 1937, אם כי עבודתו עדיין מוגבלת.

### לאחר הכרזת העצמאות של לבנון
לאחר שהגנרל קאטרו הכריז על עצמאות לבנון, הפך חמיד פרנג'יה לשר החוץ הראשון בממשלה שהקים עומר דאוק ב-1 בדצמבר 1941. חמיד פרנג'יה החל בתהליך תכנון יעיל למבנה משרד החוץ, שם הוא מינה את חלים חרפוש למנהל הראשון של המשרד, וכן מינה את אליאס אל-סוחאן לעובד הראשון במשרד החוץ. בניין בית הנבחרים שימש כמטה המשרד.

סלים תקלה, שכיהן כשר החוץ במשך שלוש קדנציות רצופות, בין השנים 1943–1945, תרם באופן יסודי להנחת היסודות של משרד החוץ כפי שהוא היום. לבנון גם פתחה את המשלחת הלבנונית הראשונה בלונדון, לאחר מכן בקהיר, פריז וורשה, בנוסף לפתיחת מספר קונסוליות בלונדון, קהיר, פריז, מרסיי וירושלים. באותה תקופה הודיעה לבנון על כוונתה לכונן יחסים דיפלומטיים עם ארצות הברית, ברית המועצות, סין, איראן, עיראק וממלכת ערב הסעודית, ובכך לבסס ישירות את נציגויותיה במדינות אלו.

ב-30 במרץ 1953 הפכו כל הנציגויות הלבנוניות לשגרירויות (צו מס' 1220). הקבוצה הראשונה של דיפלומטים שמונו ב-1944 כללה: אדוארד ג'ורה, מוחמד חודרי, אמיל מטר, עזיז ברקאת, פול קלאט, נג'יב דהדה, יוסף קמאר, אנטואן פרנסיס, אדמונד חיאט, פואד חורי, אלי מעלוף, ג'רי חדאתי, עיזאת זיין, יוסף שדיד, אמיל מאנסי, אנטואן מוסלי, אלברט סמאהה, חסן סאאב, ג'וזף יזבק, נביל נאסר, ראמז שאמה, ג'וזף נאפה, הנרי אסמר, עיסאם ביהאם, אלי בוסטאני, שפיק שבסאב ופיקרי היידר.

## רשימת שרי החוץ

## קישורים חיצוניים

* 
* 
* רשימת שרי החוץ של לבנון

קטגוריה:לבנון: יחסי חוץ
לבנון
קטגוריה:ממשלת לבנון
התזמורת הסימפונית של נאשוויל

**התזמורת הסימפונית של נאשוויל** (באנגלית: **Nashville Symphony**) היא תזמורת סימפונית אמריקאית, היושבת בנאשוויל, טנסי. משכן הקבע של התזמורת הוא המרכז הסימפוני סקרמרהורן.

## היסטוריה
בשנת 1920, לפני ייסודה של תזמורת נאשוויל בשנת 1946, הקימה קבוצה של נגנים חובבים ומקצועיים בנשויל הרכב תזמורתי, ובחרה בג'ורג' פּוּלֶן, מבקר מוזיקה בעיתון "נאשוויל בנר" ופרופסור באוניברסיטת ואנדרבילט לנשיא ומנהל ההרכב. על אף צמיחה מתמדת במהלך העשור הבא, נפל הארגון הזה קורבן לשפל הגדול של שנות ה-30' באמריקה. בשנת 1946 חזר וולטר שארפ, יליד נאשוויל, משירותו הצבאי במלחמת העולם השנייה בהחלטה נחושה לייסד תזמורת סימפונית חדשה למרכז טנסי. בעזרת כמה חברים חובבי מוזיקה, הציג שארפ את תוכניתו לפני מנהיגי קהילה ושכנע אותם בנחיצותה, והתזמורת הסימפונית של נאשוויל קמה והייתה לעובדה.

שארפ הביא את ויליאם סטריקלנד, מנצח צעיר מניו יורק, לשמש כמנהל המוזיקלי והמנצח הראשון של התזמורת. התזמורת הופיעה בקונצרט הראשון שלה בסתיו 1946 ב"אודיטוריום יד למלחמה" במרכז נשוויל. במהלך חמש העונות הבאות היה סטריקלנד אחראי לקביעת רמות הביצוע הגבוהות שהתזמורת ונצחיה עומדים בהן עד עצם היום הזה. גאי טיילור (1959-1951), ויליס פייג' (1967-1959), תור ג'ונסון (1975-1967) ומייקל צ'ארי (1982-1976) היו המנהלים המוזיקליים הבאים. בתקופת כהונתו של צ'ארי העתיקה התזמורת את סדרת המנויים שלה מן האודיטוריום אל אולם ג'קסון במרכז אמנויות הבמה של טנסי.

החל ב-1983 הנהיג המנהל המוזיקלי והמנצח קנת סקרמרהורן את תזמורת נאשוויל במשך 22 שנים, עד מותו באפריל 2005. המוניטין של התזמורת השתבחו במהלך כהונתו בזכות הקלטות, שידורי טלוויזיה ומסע בחוף המזרחי של ארצות הברית, ששיאו היה בקונצרט בקרנגי הול ב-25 בספטמבר 2000. לאחר מותו של סקרמרהורן, באפריל 2006, התמנה ליאונרד סלטקין ליועץ האמנותי של התזמורת, בחוזה לשלוש שנים, עד 2009.

ביולי 2025, התזמורת הסימפונית של נאשוויל הודיעה על מינויו מחדש של ליאונרד סלטקין ליועץ המוזיקלי שלה, החל מעונת 2025 - 2026, לתקופה של שלוש עונות. בפברואר 2026, התזמורת הסימפונית של נאשוויל הודיעה על מינויו של סלטקין למנהל המוזיקלי הבא שלה, החל מעונת 2026-2027, עם כהונה קבועה עד עונת 2028 - 2029.

## מנהלים מוזיקליים
* ויליאם סטריקלנד (1946 - 1951)
* גאי טיילור (1951 - 1959)
* ויליס פייג' (1959 - 1967)
* תור ג'ונסון (1967 - 1975)
* מייקל צ'ארי (1976 - 1982)
* קנת סקרמרהורן (1983 - 2005)
* ליאונרד סלטקין (יועץ אומנותי, 2006 - 2009)
* ג'אנקרלו גררו (2009 - 2025)
* ליאונרד סלטקין (מיועד, החל מסתיו 2026)

## קישורים חיצוניים
* 

## הערות שוליים

נאשוויל
קטגוריה:נאשוויל
נאשוויל
אליסון פיל

**אליסון פיל** (באנגלית: **Alison Pill**; נולדה ב-27 בנובמבר 1985) היא שחקנית קנדית שזכתה להצלחה בין-לאומית כאשר השתתפה בעשרות פרויקטים שונים.

## קריירה
כשחקנית ילדה בעברה החלה פיל את הקריירה שלה בגיל שתים-עשרה, והשתתפה בפרויקטים רבים לפני שעברה לתפקידים בתור שחקנית בוגרת. תפקידה פורץ-הדרך הראשון היה בסדרת הטלוויזיה "ספר דניאל" (2006). באותה שנה, היא עשתה את הופעת הבכורה שלה בברודוויי בסרט "הסגן מאינישמור" (2006) וזכתה בפרס טוני לשחקנית הטובה ביותר במחזה. בין היתר, השתתפה במחזות "בלאקבירד" (2007), "מאוריציוס" (2007), "עושת הנפלאות" (2010), "בית העלים הכחולים" (2011) ו"שלוש נשים גבוהות" (2018).

לפיל היו תפקידים בולטים בסרטים "וידוייה של נערה מתבגרת" (2004), "אמת פשוטה" (2004), "העולם על פי דן" (2007), "מילק" (2008), "חצות בפריס" (2011), "יחי, הקיסר!" (2016), ו"סגן הנשיא" (2018). מ-2012 עד 2014 היא גילמה את מגי ג'ורדן בסדרת הדרמה "חדר החדשות" של אהרן סורקין ב-HBO, ושיחקה בסדרות הטלוויזיה "בטיפול" (2009), "עמודי תבל" (2010), "אימה אמריקאית: הכת" (2017), "מסע בין כוכבים: פיקארד" (20202022),  (2020) ו- (2021).

היא ידועה גם בתפקידה בתור קים פיין בסרט "האקסים של החברה שלי" (2010) ובסדרת האנימציה של נטפליקס "סקוט פילגרים הולך על זה" (2023).

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות תיאטרון קנדיות
קטגוריה:שחקניות ילדות קנדיות
קטגוריה:מדבבות קנדיות
קטגוריה:קנדים שנולדו ב-1985
קטגוריה:קנדיות שנולדו ב-1985
Bouquet (אלבום של גוון סטפאני)

***Bouquet *** הוא אלבום האולפן החמישי של הזמרת-יוצרת האמריקאית גוון סטפאני. האלבום יצא לאור ב-15 בנובמבר 2024, על ידי חברות התקליטים אינטרסקופ רקורדס.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי גוון סטפאני
קטגוריה:אלבומים באנגלית
קטגוריה:אלבומי חברת אינטרסקופ רקורדס
ג'ורג' בורג'ס

ימין|ממוזער| בית ג. פ. בורג'ס נבנה על ידי חבר הקונגרס בגונזלס, טקסס בשנת 1899.
**ג'ורג' פארמר בורג'ס** (באנגלית: **George Farmer Burgess**; 21 בספטמבר 1861 – 31 בדצמבר 1919) היה חבר בית הנבחרים של ארצות הברית מטקסס.

## ביוגרפיה
בורג'ס נולד ב-21 בספטמבר 1861 בוורטון, טקסס, ולמד בבתי הספר הנפוצים. הוא עבר עם אמו למחוז פאייט ב-1880 ועסק בעיסוקים חקלאיים ליד פלטוניה. מאוחר יותר הועסק כפקיד בחנות כפרית. הוא למד משפטים, התקבל ללשכת עורכי הדין בשנת 1882 והחל לעסוק בכך בלה גראנג', טקסס. הוא עבר לגונזלס ב-1884. הוא שימש כפרקליט תובע של מחוז גונזלס מ-1886 עד 1889, כאשר התפטר.

בורג'ס נבחר כדמוקרט לקונגרס ה-57 ולשבעת הקונגרסים הבאים, וכיהן מ-4 במרץ 1901 עד 3 במרץ 1917. הוא היה מועמד לא מוצלח למועמדות הדמוקרטית של סנאטור ארצות הברית ב-1916. הוא חזר לעסוק בעריכת דין בגונזלס, טקסס, שם נפטר ב-31 בדצמבר 1919. הוא נקבר בבית הקברות של הבונים החופשיים.

## קישורים חיצוניים
* 
* 

קטגוריה:אמריקאים ילידי טקסס
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1861
קטגוריה:אמריקאים שנפטרו ב-1919
ערן פיקס

**ערן פיקס** (נולד ב-15 בנובמבר 2003) הוא ג'ודוקא ישראלי זוכה מדליית הכסף באליפות העולם עד גיל 21, מקום 5 באירופה, נבחר על ידי הוועד האולימפי לספורטאי הצעיר של השנה, ובנוסף דורג מקום 1 בעולם עד גיל 21 לשנת 2023.

## ביוגרפיה
פיקס נולד וגדל במושב כפר ויתקין במועצה אזורית עמק חפר. אימו טובה עצמאית בעלת משרד לייעוץ מס והנהלת חשבונות, אביו היה עובד מדינה. פיקס הוא האח האמצעי לשלושה אחים. בילדותו עסק במגוון ענפי ספורט: כדורסל, גלישה, שחייה וג'ודו, אך בגיל 12 החליט להתמקד בענף הג'ודו. הוא למד בבית ספר ויתקין ובתיכון למד ברמות ים, הוא התגייס לצבא בתור "ספורטאי מצטיין" ושירת בבית הדין הצבאי.

## קריירה
**תחילת הדרך:**

פיקס היה ילד אנרגטי ושובב, אימו שלחה אותו בגיל 5 לבית הספר לג'ודו בהנהלת גיל עופר. בגיל 15, הוא הצטרף לנבחרת הקדטים של ישראל. שנתיים אחר כך הוא זכה בתואר אלוף ישראל קדטים, בגיל 18 הוא הצטרף לנבחרת הבוגרת של ישראל תחת המאמן הלאומי אורן סמדג'ה, שנה אחר כך הוא זכה במקום הראשון באליפות ישראל עד גיל 21 במקום השלישי באליפות ישראל בוגרים ובמקום השני עד גיל 23.

**פריצה:**

שנת 2022 הייתה תחילת הפריצה של פיקס כאשר הוא הצליח לזכות ב2 מדליות זהב בסבב העולמי עד גיל 21, בסבב העולמי בפראג, ובסבב העולמי ברומניה, ההישגים הללו מיקמו אותו מדורג 8 בעולם.

שנת 2023 הייתה שנת הפריצה של פיקס, הוא הצליח לזכות ב 2 מדליות בסבב העולמי, זהב באנגליה, וארד בהונגריה.

**אליפות אירופה:**

פיקס הגיע לאליפות אירופה שהתקיימה בהאג בירת הולנד, מדורג 4 בעולם. בקרב הראשון גבר על יריב הולנדי, ברבע גמר הפסיד ליריב טורקי, ברפסאג' ניצח יריב בולגרי ובקרב על מדליית הארד הוא הפסיד ליריב הפורטוגלי, וזכה במקום החמישי המכובד.

**אליפות עולם:**

באליפות העולם באותה השנה הוא כבר הצליח לעמוד על הפודיום כאשר הוא זכה במקום השני באליפות העולם עד גיל 21 שהתקיימה בליסבון, בקרב הראשון גבר על יריב הודי, קרב אחרי ניצח יריב צ'כי, ברבע הגמר ניצח יריב מקזחסטן, בחצי הגמר ניצח יריב מאסטוניה ובגמר הפסיד ליריב היפני.

את שנת 2023 פיקס סיים מדורג 1 בעולם, הוועד האולימפי העניק לו את התואר ספורטאי הצעיר של השנה.
## קישורים חיצוניים
* דף הספורטאי

קטגוריה:ויקיפדיה: ערכים של משתמשים חדשים
קטגוריה:ג'ודוקא ישראלים
קטגוריה:כפר ויתקין: אישים
קטגוריה:ישראלים שנולדו ב-2003
הפיגוע בשגרירות ארצות הברית בביירות (1984)

**הפיגוע בשגרירות ארצות הברית** ב-20 בספטמבר 1984 הוא פיגוע התאבדות שבוצע בידי מחבל מתאבד בביירות, בירת לבנון. הפיגוע, שהוצא לפועל באמצעות מסחרית ממולכדת, בוצע בידי ארגון הטרור השיעי "חזבאללה" בתמיכה ובהכוונה של איראן.

השגרירות הייתה תחת אבטחה כבדה, ואף כונתה "מבצר אמריקה" (באנגלית: Fortress America) בידי עובדיה.

חזבאללה השתמש במכוניות ובמשאיות תופת גם בשני פיגועים בולטים ב-1983 – הפיגוע בשגרירות האמריקאית בביירות באפריל, וכן בפיגועים בבסיסי הכוח הרב לאומי בביירות באוקטובר.

## הפיגוע
ביולי 1984, ארצות הברית מיקמה מחדש את שגרירותה ממערב ביירות, אל פרוור נוצרי במזרח העיר. ב-20 בספטמבר, מפגע שעט במסחרית העמוסה ב-1360 ק"ג של חומר נפץ אל עבר המבנה בן 6 הקומות.

בשעת הפיגוע, שגריר ארצות הברית בלבנון, רג'ינלד ברת'ולומיו  נועד עם מקבילו מהממלכה המאוחדת, דייוויד מירס .
ממוזער|288x288 פיקסלים|שגריר ארצות הברית בלבנון רג'ינלד ברת'ולומיו  (מימין) נושא נאום, כשהוא פצוע לאחר הפיגוע
המסחרית פרצה את המחסום שהוצב בפתח הרחוב, ודהרה אל עבר שער הכניסה של המתקן. היא פרצה את השער, אך לא צלחה יותר ממטרים בודדים, לאחר שהמחבל (שנהג ברכב) נורה בידי שומר הראש של שגריר הממלכה המאוחדת, קני רוג'רס, ושומרים לבנוניים של השגרירות, ואיבד עליו שליטה, כאשר הנהג הנפול סובב את ההגה ימינה אל מסחרית אמריקאית חונה. לאחר מכן, הרכב התפוצץ, בשעה 11:44. ברת'ולומיו נקבר תחת הריסות במשרדו הצופה לים, וחולץ בידי עובדי השגרירות. הוא והשגריר הבריטי, מירס, נפצעו קלות. מירס אף סייע לחץ את ברת'ולומיו.

בפיגוע נרצחו 23 אנשים, ובשונה ממבנה השגרירות – סביבתה שהורכב בעיקר ממבני מגורים הוכתה קשות, ו-2 בתים נהרסו. בין הנרצחים 2 אמריקאים, ומרביתם הם ככל הנראה לבנונים – עובדים מקומיים או מבקשי אשרות. כתוצאה מהנזק הרב, נלכדו בהריסות גם תושבים מקומיים.

## תגובות
* :  שלח את אוניית "USS Shreveport", שבאותו זמן סיימה משימת פינוי מוקשים בתעלת סואץ, הוסטה לכיוון ביירות כדי לסייע בחילוצים.
*  הציעה לארצות הברית את סיועה, ובית החולים רמב"ם בחיפה שבישראל נערך לקבלת נפגעים אמריקאים – חדר המיון פונה, מערכת רישום החולים הממוחשבת הוסבה לאנגלית, במחלקות הוכרזה כוננות, וכוחות משטרת ישראל וחיל המשטרה הצבאית הוזעקו לבית החולים. כמו כן, צוות תחנות טלוויזיה זרות התכוננו לבוא מפונים אמריקאים, אך אלה לא הגיעו, לאחר שמזכיר ההגנה של ארצות הברית, קספר ויינברגר, הודיע לשר הביטחון, יצחק רבין כי אין צורך בסיוע. ויינברגר הודה לרבין על המחווה.

## אחריות
ארגון הג'יהאד האסלאמי לקח אחריות על הפיגוע בשיחת טלפון ל"סוכנות הידיעות הצרפתית" כשעה לאחר שהתרחש.

ממשלת ארצות הברית הבינה ש"חזבאללה" הוציא לפועל את המתקפה תחת שם הכיסוי של הג'יהאד האסלאמי, בתמיכתה של איראן.

בעקבות המתקפה, ככל הנראה מחשש תגובת הכוחות המזוינים של ארצות הברית, בסיס שייח עבדאללה של "חזבאללה" בבעלבכ בבקעת הלבנון, שנחשד גם כמקום פעילות של משמרות המהפכה האסלאמית של איראן, הפחית את פעילותו. כך נרשם בדוח של ה-CIA מנובמבר, שקבע גם שהבסיס התכונן לתקיפה אווירית, וכי הייתה עלייה במספר הנשקים להגנה אווירית, לצד חפירת מקלט תת-קרקעי בעומק 5 מטרים.

## לקריאה נוספת

* 

## קישורים חיצוניים

## הערות שוליים

קטגוריה:חזבאללה: פיגועים
קטגוריה:יחסי ארצות הברית – לבנון
קטגוריה:חזבאללה
קטגוריה:מתקפות נגד נציגויות דיפלומטיות של ארצות הברית
קטגוריה:1984 בארצות הברית
השזיף של דון

**השזיף של דון** (באנגלית: **Don's Plum**) הוא סרט דרמה עצמאי בשחור-לבן משנת 2001 בבימויו של ר.ד. רוב, בכיכובם של לאונרדו דיקפריו, טובי מגווייר וקווין קונולי. הסרט צולם בשנות ה-90 אך שחרורו עוכב בשל בעיות משפטיות שהעלו דיקפריו וולף. בשל כך, הסרט נאסר להפצה מסחרית בארצות הברית ובקנדה משום דיקפריו ומגווייר טוענים שהם הסכימו לשחק רק בסרט קצר אך לא בסרט עלילתי אך הפך לסרט פולחן וניתן היה לצפות בו באינטרנט. זהו שיתוף הפעולה הסרט השני בין מגווייר לדיקפריו, הראשון הוא כך הייתי, שיצא לאקרנים ב-1993, והשלישי הוא גטסבי הגדול, שיצא לאקרנים ב-2013.

## תקציר העלילה
עלילת הסרט מתמקדת במפגשים של קבוצת חברים צעירים בדיינר בלוס אנג'לס במהלך ימי שבת כאשר במהלכם הם מדברים על חייהם ובעיותיהם. הקבוצה כוללת בין היתר את דמויות של דרק (מגולם על ידי לאונרדו דיקפריו) ואיאן (מגולם על ידי טובי מגווייר). המפגש מתנהל כשיחה מתמשכת על חייהם, עליותיהם ונפילתם, ומציג את מערכת היחסים המורכבת והמתוחה בין הדמויות.

## צוות השחקנים הראשי
* **[[אמבר בנסון]]** בתפקיד איימי
* **סקוט בלום** בתפקיד בראד
* **[[לאונרדו דיקפריו]]** בתפקיד דרק
* **[[טובי מגווייר]]** בתפקיד איאן
* **[[קווין קונולי]]** בתפקיד ג'רמי
* **ג'ני לואיס** בתפקיד שרה
* **הת'ר מקומב** בתפקיד קונסטנס
* **מדו סיסטו** בתפקיד ג'ולייט
* **מריסה ריביסי** בתפקיד טרייסי
* **ניקי קוקס** בתפקיד קארן
* **[[ג'רמי סיסטו]]** בתפקיד ברנרד
* **[[אית'ן סופלי]]** בתפקיד הבטלן הגדול

## קישורים חיצוניים

## הערות שוליים

קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטי 2001
סוכן וחצי

**סוכן וחצי** (באנגלית: **Central Intelligence**) הוא סרט פעולה-קומדיה משנת 2016 בבימויו של ראוסון מרשל ת'ורבר. הסרט עוקב אחרי סוכן CIA שמתאחד עם חברו לתיכון כדי לפתור פרשת ריגול בינלאומית. בתפקידים הראשיים מככבים דוויין ג'ונסון וקווין הארט. הסרט התפרסם בזכות שילוב הומור עם סצנות אקשן מרשימות וזכה להצלחה בקופות.
הסרט הוקרן בבכורה בלוס אנג'לס ב-10 ביוני 2016, ויצא לאקרנים בארצות הברית ב-17 ביוני 2016. הסרט קיבל שבחים מהמבקרים על הביצועים של ג'ונסון והארט אך ספג ביקורת אך למרות זאת זכה להצלחה מסחרית, והכניס מעל 586.9 מיליון דולר ברחבי העולם לעומת תקציב של 60 מיליון דולר.

## עלילה
קלווין ג'וינר (קווין הארט) היה בעבר הכוכב של בית הספר התיכון, אולם 20 שנה לאחר מכן הוא מוצא את עצמו עובד כרואה חשבון. חייו מקבלים תפנית כאשר הוא נפגש עם בוב סטון (דוויין ג'ונסון), שהיה קורבן לבריונות בתיכון וכעת הוא סוכן CIA קשוח. בוב גורר את קלווין לתוך עולם של ריגול בינלאומי במטרה לחשוף רשת של מרגלים. במהלך ההרפתקה, קלווין מגלה שהחבר שלו לתיכון שונה ממה שזכר, ושהוא עומד מול סכנות חדשות שלא הכיר.

## צוות השחקנים
* **[[דוויין ג'ונסון]]** - בתפקיד בוב סטון, סוכן ה-CIA בעל יכולות קרב מרשימות עם עבר קשה כתלמיד מבודד.
* **[[קווין הארט]]** - בתפקיד קלווין ג'וינר, רואה חשבון שהיה הכוכב של התיכון וכעת נגרר לעולם הריגול.
* **[[איימי ראיין]]** - בתפקיד פמלה האריס, סוכנת CIA שחוקרת את פעולותיו של בוב.
* **[[ארון פול]]** - בתפקיד פיל, דמות המתגלה במהלך העלילה ומעוררת הפתעה.
* **[[ג'ייסון בייטמן]]** בתור טרבור אולסון - תלמיד תיכון לשעבר שהציק לרובי בעבר.

## הפקה
### פיתוח
התסריט אושר על ידי סרטי יוניברסל ב-2010, וראוסון מרשל ת'ורבר נבחר לביים והחל לכתוב את התסריט יחד עם אייק ברינהולץ ודייוויד סטאסן. לפני תחילת ההפקה, ת'רבר שכנע את ניו ליין סינמה לרכוש את התסריט, והאולפן הפך למפיץ המקומי של הסרט באמצעות אולפני האחים וורנר. באותה שנה, דוויין ג'ונסון לוהק לצד קווין הארט.

### צילומים
צילומי הסרט הראשיים החלו ב-6 במאי 2015 והתקיימו באטלנטה, ג'ורג'יה, ובמגוון מיקומים במסצ'וסטס, כולל בוסטון, ברלינגטון, לין, מידלטון, וינצ'סטר, סאמרוויל וקווינסי. הצילומים הסתיימו ביולי 2015. לקידום הסרט, ג'ונסון והארט ערכו "מלחמה" באינסטגרם זה נגד זה על הסט.
## ביקורות
הסרט קיבל ביקורות מעורבות ממבקרים. מצד אחד, ציינו לשבח את הכימיה בין דוויין ג'ונסון לקווין הארט ואת ההומור של הסרט, אך מצד שני, היו ביקורות שטענו כי העלילה צפויה ושגרתית. באתר Rotten Tomatoes הסרט קיבל ציון של 71%, בהתבסס על 172 ביקורות, עם הערכה כללית חיובית כלפי הופעות השחקנים והבימוי. באתר Metacritic, הוא קיבל ציון של 52 מתוך 100, מה שמעיד על ביקורות מעורבות.

## קישורים חיצוניים

#### ביקורות
* 

## הערות שוליים

קטגוריה:סרטי האחים וורנר
קטגוריה:סרטי אולפני יוניברסל
קטגוריה:סרטי ניו ליין סינמה
קטגוריה:בוסטון בקולנוע
קטגוריה:סרטים על פייסבוק
קטגוריה:סרטי 2016